b'\n_START_ARTICLE_\nJaka Bla\xc5\xbei\xc4\x8d\n_START_SECTION_\nZa\xc4\x8detki\n_START_PARAGRAPH_\nGlede na to, da je iz Bleda , ni presenetljivo, da je bil prvi \xc5\xa1port hokej, ki ga je pri\xc4\x8del igrati s \xc5\xa1estimi leti. Pri desetih je presedlal na ko\xc5\xa1arko,prvi klub je bil KK Radovljica. Svojo prvo profesionalno sezono je odigral pri KK Radovljica s 17 leti. V klubu je ostal dve leti, nato pa se je preselil v Geoplin Slovan, kjer je prav tako ostal dve sezoni. Druga sezona v Slovanu je bila sijajna in izbran je bil za slovensko All-star tekmo.\n_START_SECTION_\nKlubska kariera\n_START_PARAGRAPH_\nDobra forma v Slovanu je bila predpogoj za odhod v Olimpijo za katero je (spet) odigral dve sezoni. Dobre igre v Evroligi, kjer je v sezoni 2012/2013 dosegal po 12 to\xc4\x8dk, so ga pripeljale do Crvene Zvezde, ki je zbrala vrhunsko zasedbo. Zaradi svoje emotivne in u\xc4\x8dinkovite igre, je kmalu postal ljubljenec navija\xc4\x8dev Crvene Zvezde. Dne 14. septembra 2015 sta Crvena Zvezda in Jaka Bla\xc5\xbei\xc4\x8d sporazumno prekinila pogodbo. \xc5\xbde naslednji dan podpi\xc5\xa1e s \xc5\xa1panskim evroliga\xc5\xa1em Kutxa Laboral, ki ga vodi hrva\xc5\xa1ki strateg in selektor hrva\xc5\xa1ke reprezentance na EP2015 Velimir Perasovi\xc4\x87.\n_START_SECTION_\nReprezentanca\n_START_PARAGRAPH_\nJaka Bla\xc5\xbei\xc4\x8d je igral na Evropskem prvenstvu 2013 v Sloveniji, ko je bil selektor Bo\xc5\xbeidar Maljkovi\xc4\x87. Sodeloval je tudi na Svetovnem prvenstvu v ko\xc5\xa1arki 2014 v \xc5\xa0paniji pod vodstvom Jureta Zdovca. Leta 2017 je z reprezentanco postal evropski prvak.\n_START_SECTION_\nOsebno\n_START_PARAGRAPH_\nJe sin smu\xc4\x8darskega delavca Du\xc5\xa1an Bla\xc5\xbei\xc4\x8da, ki je bil eno leto tudi direktor slovenskih smu\xc4\x8darskih reprezentanc. Mati Ksenija je bila odbojkarica, dedek Franc pa hokejist. Sestra Pia gre bo stopinjah svoje matere in trenira odbojko.'